Gyertek ide, emberek! Egy kis csöndet.
Száz év, és még mindig prosperálunk.
Ez az én érdemem.
Nem, komolyan. Száz év.
Harminchatezer-ötszáz újság,
mely egy egész ország otthonát és elméjét uralja.
Szóval ránk.
Ránk!
Mi készítjük az ország legolvasottabb kiadványát.
- Igen! - Induljon a buli!
Figyeljetek, holnap reggel mindenkit itt várok!
"Compos mentis", nincs kifogás. Oké?
Gyerünk!
Hagyd már, elég volt!
Menjünk!
Nyomás! Gyerünk!
Bukj le!
Mit akarsz? Ki fogsz nyíratni minket!
Megállni!
Indulás!
NULLÁK ÉS IKSZEK 1. ÉVAD 6. RÉSZ
Kérlek, hallgass végig, mielőtt elmész!
Az Okene Aprica az egyik legelitebb egyetem a világon.
Természetesen jogodban áll dönteni a saját sorsodról.
De ne ész nélkül tedd! Ne reakcióként valami külső butaságra.
Befejezted?
Ezt el kellett mondanom.
Az, hogy fogalmad sincs, miért nem mehetek egyetemre,
az oka annak, hogy nem mehetek.
A világról akartam tanulni, bábá!
Jobb akartam lenni, okos akartam lenni, mint te.
De pont miattad látom, hogy ezt ott nem kapom meg.
Arra se vagy képes, hogy nevén nevezd ezt a "külső butaságot".
Bábá, ő a fiad!
Ő...
Ez...
Ezt el kellett mondanom.
Sephy!
Tudom, hogy mamával elmentek, és...
amit bábá tett, az helytelen.
De ez a múlt. Jó apa volt.
Igen. Csak nem minden gyerekének.
Nem gondolod, hogy így is elég baja van?
Így, hogy a pasid feldúlja a várost?
A nővéred vagyok. Nem vagyok olyan hülye, mint hiszik.
Sajnálom, hogy nem mondtam el neked.
Nem baj. Úgyse értettem volna meg.
Hát, már úgyis vége, úgyhogy...
Gratulálok, hogy végeztél!
Induljunk!
Tudod, kár, hogy Callum már nem kaphat rá esélyt.
- Megkapta, és eldobta. - Gondoskodtál róla.
Egyetemre kéne menned. Kijutnál innen.
Ez már nem csak rólam szól.
Egy hónap telt el az FF bombatámadója, Ryan McGregor...
elítélése és az ezt követő halála óta.
Úgy vélik, az "Ohene Standard" napilap elleni tegnap esti támadás...
az ugyanezen csoport általi bosszúhadjárat része.
Elítélték a támadást, mely során a lap szerkesztőjét brutálisan összeverték,
és egy terroristát őrizetbe vettek.
Nicola meghalt, megölték.
Nem hiszem el!
Élettel összeegyeztethetetlen sérülések.
- Látnunk kell a holttestét. - Meghalt, Jude!
Pont mint Danny, már megint.
Igen, pontosan.
De mi lett Danny halálának következménye?
Feltüzelte a nullákat!
Elindította az ellentámadást!
Már csak végig kell vinnünk. Akkor nem hiába haltak meg.
- Igen, tovább harcolunk. - Tovább harcolunk.
Szemet szemért. A mieink közül egyért jár egy közülük.
Nyáron néha magammal vittem munkába a fiúkat.
Boldognak tűnnek.
Mindig azok voltak, ha együtt lehettek.
Egy újság se hozza le a sztorimat. Haza megyek.
- Van elég gondod így is. - Ne, kérlek, ne menj!
Adj neki még egy kis időt, a neten kezdenek hinni neked!
Hogy van, Oluwale?
Jó napot!
"Újabb nap, újabb értelmetlen támadás."
Tudom, hogy csak statisztika vagyok. Én írom a statisztikákat.
- De ha én vagyok az áldozat, olyan... - Barbárság.
Égbekiáltó barbárság.
De gondolom, önt nem lepi ez meg.
A nullákat felháborítja,
hogy egy újság bűnöző söpredéknek nevezi őket,
és közben bűnöző söpredékként viselkednek.
Elmondja az igazat, és a világ látja ezt.
Az egyik tettest már elintéztük,
és megtaláljuk a többieket is.
Mr. Hadley, tisztelettel kérdem, mit akar?
Van ez a... elkezdett keringeni rólam egy pletyka online.
Meg kell állítani a pletykát.
Meg kell állítani a fiút.
Lakhattatok volna itt. Persze nem Hadley-színvonal, de...
Yaro alhatott volna a kanapén, ti meg a fiúk szobájában.
Már eleget gondoskodtál rólam.
Kivettem egy hotelszobát. Egyelőre, míg nem találok ki valamit.
- Ő hol van? - Yaro?
Felhívta egy újságíró.
Egy újság végre hajlandó kinyomtatni a sztorit.
Nem Yaróra gondoltam.
Sephy, jól vagy, édes?
Láttad a híreket?
A biztonsági kamera felvételeit?
Az nem Callum.
Biztos?
Akkor hol van?
A mamád szerint mostanában gyakran leszel rosszul.
- Az, amire gondolok? - Nem, nem, nem.
Nem.
Szólj, ha szükséged van valamire!
ISMERETLEN SZÁM
Halló!
Mama...
HÁNYNAK KELL MÉG ELESNIE? MEGHALT, DE NEM FELEDJÜK
Csak ezt hoztam el neked.
Nem kell alamizsna Jack Dorntól.
- Enned kell. - Inkább halok éhen.
Mennem kell. Biztos figyelnek téged.
Beszélned kell Sephyvel. Van valami, amit meg kell beszélnie veled.
Nem.
Az ütlegeléshez van merszed,
ahhoz nincs, hogy beszélj azzal, akit szeretsz?
Nem szeretem őt.
Emlékszel, mikor vonattal vidékre mentünk?
Jude-dal órákig másztatok fára.
Bábá arról álmodozott, hogy odaköltözünk.
Emlékszel rá, Cal?
De nem költöztünk, igaz?
Még megpróbálhatnánk.
Tényleg.
Elmenekülhetnénk mindentől. Mindenkitől.
Az ilyen sztorik csak akkor működnek, ha nem vagy képben.
A mi életünk nem erről szól, legalábbis most.
- Tartsd meg a pénzt! - Kérlek, beszélj Sephyvel!
Miért nem történik semmi?
- Fáradtak vagytok, fiúk? - Hagyd már, Jude!
Nem, aludjatok csak! Felejtsétek el Nicolát! Ahogy Dannyt!
Mondom, hagyd már!
Gondolod, csak téged kísért Danny arca?
És bábá vagy Nicola?
Nem bitorolhatod el az összes dühöt és gyűlöletet. Mind ezt érezzük.
Nem ücsörgünk és sírdogálunk.
Mind jobbat érdemelnek.
Kamal a következő.
Szerintem hibát követ el.
Ez a világ legjobb egyeteme. Ezt akarjuk neki.
Segíts, szülőtársként! Már csak ennyim maradt.
Kamal, ne!
Mindent hármótokért építettem.
Magadért építetted.
Falat építettél, hogy kint tartsd az igazságot.
Már vége volt. Már nem jelentett nekem semmit.
És még mindig hazudsz.
Olvastam az "Ohene Standard" címlapját.
"A mentálisan instabil félvérről, aki a kormányfőt támadta,"
"kiderült, hogy terrorista kapcsolatai vannak."
Arra a nőre gondolsz, aki felnevelte a gyerekeinket?
Jasmine, ne már! Ott dolgozom talán? Én írom a cikkeket?
Nem. És képzelem, hogy kormányfőként semmi hatásod sincs rájuk.
Jasmine Hadley?
Lássuk, mit érez Kamal, ha elfogjuk egy szerettét.
Szenvedni fog.
Követeléseink lesznek. Tovább tápláljuk a tüzet.
Nemsokára Albion púp lesz a hátukon.
Aprika függetlenné nyilvánítja.
Az anyaország hatalma nélkül kiderül, hogy az ikszek azok, amik:
egy korrupt kisebbség, akiknek lejárt az ideje.
És a nullák visszaszerzik a hatalmat.
Mit gondoltok?
Az ország legjobban őrzött családját?
Mindegyiküknek saját őrei vannak, plusz a ház biztonsági őrei.
- Veszélyes. - Ha neked nem megy, mondd azt!
Soha nem értettem, hogy állhatsz az ügy mellé,
azok után... a Sephy Hadley-vel való barátságod után.
Nincs barátság. Annak már vége.
Nekem már csak az ügy maradt, ne merészeld késégbe vonni!
Megvan még a száma?
Akkor még van hozzáférésünk.
Hagyjuk a feleségét!
Raboljuk el a lányt!
Pakoljatok, továbbállunk!
OHENE STANDARD TERRORISTA ÉS CSALÓ
Azt akarták, mondjam el az igazat.
Bátor dolog volt, Yaro!
De nincs igazság. Csak történetek vannak.
És a hatalmon levők döntik el, hogyan mondják el,
kik a hősök és kik a gonosztevők.
- Nem, kijavíttatom velük. - Nem.
Félvér vagyok. Senki nem bízik bennem.
Tökéletes gonosztevő-alapanyag.
Hova mész?
Rám már semmi nem vár itt, Sephy!
- Gyere velünk a hotelbe, Yaro! - A játéknak vége.
Azokat a dobozokat oda tedd!
Egymás tetejére.
TALÁLKOZNUNK KELL, SEPHY! SZERETLEK! CALLUM
Egy barátom a fősuliról.
Mennem kell.
Hiányoztál.
Te is.
Fájt, amikor elhagytál, és...
Nézd, el kell mondanom valamit!
Csak...
- Mi? Ne, ne! - Ne! Kérlek!
De el kell...
Kapjátok el!
Gyere csak! Pofa be!
Kérlek!
Kérlek! Callum, kérlek!
Ez elég bizonyíték a hűségemre?
Ne felejtsd el, miért tesszük! Kiért tesszük.
Nem kell, hogy emlékeztess rá.
- Van nála telefon? - Tiszta.
Ami Kamal Hadley számára értékesebb bármi másnál, itt van.
Ez, barátaim, hatalom!
Munkára!
Leülni!
Hol az egyszer használatos teló?
Nézz rá erre!
Tartsd fel az újságot!
Magasabbra!
Most olvasd fel!
Bábá...
Bábá, engem elraboltak!
Nem pénz. Az a hajó már elment. De el kell hagynod Albiont.
Ne félj! Amúgy is elmentem volna.
Nem tartoztál volna annyival anyámnak, hogy őszinte vagy,
ahelyett, hogy keresztre feszítteted a fiát a sajtóban?
Yaro, évekkel ezelőtt meghoztunk bizonyos döntéseket,
amiket nem lehet visszavonni.
Ezzel együtt kell élnünk.
Még mindig nem érted, igaz?
Létezem. Mindegy, hova küldesz.
ISMERETLEN SZÁM
Ki az?
Nálam van valamije.
Esetleg még kellhet magának.
Ideje ismét üzletelni.
- Láttátok ma Sephyt? - Nem.
Bábá, mi történt? Mi történik?
- Oké, induljunk! - Hova mentek?
Dorn elküldött a fegyverekért.
Felmérjük a terepet az átadásra. Te itt maradsz vele!
Nem vagyok bébiszitter.
Fiúk, kimennétek?
Jude, te akartad, hogy megcsináljam a melót!
És megcsináltad. Ügyes vagy.
Vagy ez nem elég? Dicsérjelek meg még jobban?
- Ugyanazon az oldalon állunk. - Ez az én oldalam. Én hoztalak be.
Az ikszek vagy egymás ellen harcolunk?
Az ikszek ellen. Most tedd a dolgod!
Vagy talán félsz?
Mitől?
Attól, amit jelent neked.
Semmit nem jelent.
Jó?
Semmit.
Tudom, hogy nagyon késő van. Csak reméltem, hogy...
Igen, elnézést a zavarásért! Viszhall!
Kamal!
- Életben van? - Igen.
- Hol? - Azt nem tudom.
De megtaláljuk.
Mrs. Hadley, abból indulunk ki, hogy a telefonhívás valódi!
- Milyen hívás? - Felhívtak.
Ki? Honnan van meg nekik a számod?
Fogalmam sincs, hogy jutottak el hozzánk.
Kéne egy lista azokról, akik esetleg ártani akarnak a családjuknak.
A hírszerzés dolgozik a politikai vonalon...
Ez az FF műve, ki más tette volna?
- Ezt a nyomot is követjük, uram! - Csak ezt kell követni!
Nyitottnak kell lennünk minden lehetőségre.
Az első pár óra kulcsfontosságú.
Még mindig várjuk a listát azokról, akik...
Én vagyok a miniszterelnök! Találja meg!
Utoljára a Vauxhall Bridge-en volt nyoma.
Megtaláltuk a telefonját, és még egyet.
Többször felhívta Callum McGregort.
Hívd fel Meggie-t! Jöjjön ide!
Bábá, engem elraboltak! Az életem veszélyben van.
Nem bántottak, egyelőre...
De nem tudom, meddig marad ez így.
A fogvatartóim egymillió fontot követelnek.
És hogy mondj le a miniszterelnöki posztról.
Csak mi ketten vagyunk.
És te gyűlölöd ezt.
Vagy élvezed.
Végre a lehető legnagyobb fájdalmat okozhatod a családomnak.
- És nekem. - Ez nem rólad szól.
Mondják, hogy megvan az IP cím!
Több szerveren átmegy, de a szolgáltató rajta van.
Mr. Hadley!
Callum soha nem tenne ilyet.
Istenem, az élete árán is megvédené Sephyt!
Ezt te is tudod.
Vegyék el Mrs. McGregor telefonját! Lehet, hogy a fiai keresték.
Nem hagyhatja el az épületet.
Minden eszközt ellenőrzünk.
Persze előbb ellenőrizzük, hiteles-e a videó.
Inkább arra koncentráljanak,
hogy biztonságban hazahozzák a gyerekemet!
Le kell mondanod, Kamal!
Mr. Hadley, maga a miniszterelnök!
Nem tárgyalhat terroristákkal,
nem engedhet nekik.
Ez személyes ügy, magánügy! Az is marad!
Mondj le! Most.
Nem érdekel a karriered.
Nem érdekel Albion jövője.
A lányunk életéről van szó. Azt nem kockáztathatjuk.
Tudom, hogy ott vagy.
Maradj csöndben!
Hogy tehetted ezt?
Azok után, amin mi...
Mondom, maradj csöndben.
Ideje, hogy a változatosság kedvéért most Kamalnak parancsolgassanak.
Ha együttműködik, senkinek nem esik baja.
Nem így akartad megváltoztatni a világot, Callum!
Talán nem maradt más út.
Nem. Ez a te döntésed.
Adásunkat megszakítjuk...
egy parlamentből érkező bejelentés kedvéért.
Kamal Hadley miniszterelnök bejelentette,
hogy azonnali hatállyal lemond a posztjáról,
és a családjára koncentrál.
A történtek fényében...
arra a nehéz döntésre jutottam, hogy lemondok a posztomról.
Igen, rövid ideig voltam hivatalban.
Igen, ez távol áll az ideálistól.
De pillanatnyilag csak a családomat helyezhetem előtérbe.
Olyasvalakinek adom át a kormányt, aki úgy vezeti majd ezt az országot,
ahogy az megérdemli.
Isten áldja Albiont!
Hallottam a híreket.
Meg fognak ölni.
Nagyjából mindenki arcát láttam.
Dorn pedig könyörtelen.
- Gondolod, elengednek? - Ez nem rólad szól.
- Sajnálom. - Nem sajnálod. Kár a gőzért!
Jó, ha sor kerül rá, szeretném, ha te csinálnád.
Nehogy azt hidd, hogy nem ölnélek meg, ha kéne!
Akkor tedd meg!
Vagy te vagy az, vagy nem.
Szánalmas vagy. Nem is tudom, hogy hihettem, hogy szeretlek.
- Tudtam, hogy nem szerelem volt! - Tessék?
Egy "kísérlet". Így nevezte Kamal.
Beszéltél bábával?
Lehet, hogy önmagadat is meggyőzted.
Nem vagyok az ellenséged.
Nem. Te rosszabb vagy.
Csak állsz, nézed, nem teszel semmit.
És még azt mondod, hogy szeretsz?
Szóval igen, lehet, hogy meg tudnálak ölni.
Mert mi hasznod ezen a világon?
Akkor a saját gyereked is meg tudnád ölni?
A történtek fényében...
arra a nehéz döntésre jutottam, hogy lemondok a posztomról.
Helyesen cselekedtél, bábá!
Vissza fogjuk kapni.
Hiszek benned.
Nem tudom, jó helyre fekteted-e bizalmad.
De hálás vagyok érte.
Hogy van, uram?
Szeretném, ha tudná, ha bármiben segíthetek,
tényleg bármiben, az életemet adnám a lányaiért...
Tudom. Köszönöm, Lekan!
Értékelem a családom iránti lojalitásodat, de megoldom.
Bábá, vidd magaddal Lekant!
Fiatalabb és erősebb nálad, képzett katona.
Jó.
Mr. Hadley, kész vagyunk! Ideje indulni.
Nem kellett volna idehoznod őt, Meggie! Akkor régen.
Ha nem lesznek barátok...
Ne csináld ezt!
Fogalmad sincs, milyen itt ülni,
és nem tudni, látom-e még valaha a gyerekemet.
Nincs? Láttad azt a sok felfegyverzett rendőrt!
Szerinted kire fogják majd a fegyverüket?
Akkor azt kapják, amit érdemelnek!
Jas, tudom, hogy soha nem bántaná!
Soha!
A fiú, akire emlékszel.
És a férfi, aki lett belőle?
Tényleg tudod, mire képes?
A fiaimtól mindent elvettek, mindent!
Erre ők ellopják tőlünk, ami nekünk a legdrágább? Ez igazságos?
Nem mehetsz el. A rendőrök azt mondták, maradnod kell.
Azt mondtam, ne menj el.
Kérlek!
Igazad van.
Hogy mi lett a fiaimból, és mire képesek...
De láttad, amit én is láttam.
Ott volt minden jel.
Ha Callum tudná, akkor... megvédené Sephyt.
Egyszerűen tudom.
Milyen jeleket?
Minek a jelét?
Hogy terhes.
Hogy a történelem megismétli önmagát.
Talán ezúttal más lesz majd.
Tényleg igaz?
- Terhes vagy? - Gondolod, hazudnék erről?
Az enyém?
Nem.
Az enyém.
Az enyém és Callum McGregoré.
De ő nincs itt.
Terhes vagy a gyerekemmel?
Nem hallottad? Nem a tied.
A Callum, akit ismertem, szeretettel volt tele, nem gyűlölettel.
Jobbá akarta tenni a dolgokat, nem életeket fenyegetett.
Sephy...
Én vagyok az, itt vagyok. Itt vagyok.
És akarlak.
Akarom a gyerekünket. Ebben a világban, bárhol, akarom.
De azt hittem, nincs jövő.
Azt hittem, az FF és ez célt ad az életemnek, de...
Annyira magányos voltam.
Mr. Hadley?
Mr. Hadley!
- Jól van? - Igen. Menj csak!
Oké, vágjunk bele!
Figyeljetek! Ha az emberei megmozdulnak...
Fedezzük magát.
Nem próbálkozik semmivel, míg nem látja a lányát.
- De nem fogja. - Míg le nem léptünk.
Ott hagyjuk megkötözve, hogy legyen időnk eltűnni, aztán...
- Végül csak megtalálják. - Nem, megszabadulunk tőle, Jude!
Jó lehetőség, hogy megmutassuk az ikszeknek, mivel van dolguk.
Azt mondták, egyedül menjek.
Senki sem moccan, míg nem látom a lányomat.
És egy lövés se dördül el, míg nincs biztonságban mellettem.
Köszönöm.
Mr. Hadley...
- Egyedül megyek. - Biztos?
Igen.
Mindenki a helyére!
Gondolom, ez minden, amit kértünk.
- Hol van a lányom? - Most én kérdezek, Kamal!
Igen, ez minden, amit kért.
Láttam a lemondását.
Bármit, csak visszakapjam a gyerekem.
Bármit, csak visszakapjam az országom.
Nem untak még rá erre az isten háta mögötti vad helyre maguk, ikszek?
Nem hiszem, hogy Aprika sokáig akarná még támogatni.
És akkor hol lesznek maguk?
Kisebbségben.
- Várjon itt! - Adja vissza a lányomat!
Maga nekem nem parancsol.
Megtettem, amit kért.
Tudom, hogy itt várnak a rendőrök.
Tudom, hogy lerohannak, amint megkapja Sephyt.
Úgyhogy... maga vár.
Tudja, mi lesz azzal, aki vár?
Mindenféle jó történik vele.
És aki nem?
Annak meghal a lánya.
Ne! Mit csinálsz? Még nem engedték el, azt mondta, várjak.
Sephy nem fog visszajönni. Meg kell találnunk őket és Sepyht. Most.
Most!
Kék csapat, menjenek!
Cal?
- Mi történt? - Ki kell jutnunk.
Le kell zárnunk a cellát. Mert azt akarja, hogy...
- Hogy mi... - Mit?
Bele se kellett volna kezdenünk.
De tennem kellett valamit, amiről majd emlékeznek rám.
- Különben miért haltak meg? - Kik?
Danny és apa.
Sephy, gyere, menjünk!
Azt akarja, hogy szabaduljunk meg a túsztól.
És már meg is kellett volna tenned.
Vagy más oka volt, hogy előreszaladtál?
Oda le!
Mit csináljunk? Mondd meg, mit csináljunk!
Te akarsz valamit csinálni. Valaki lenni.
Nem. Nem.
Szemet szemért.
Nem ebben egyeztünk meg?
Csak vidd végig a tervet!
Nicoláért és apádért.
Húzd meg a ravaszt! Ne feledd, ki ő!
Képes vagy rá.
Nem látod a fától az erdőt. Danny halálánál ugyanez volt.
Ülsz a kórházban, szánalmasan várakozol,
reméled, hogy életben marad.
Miért, maga azt akarta, hogy meghaljon?
Változást akartam.
Vele volt, mikor meghalt. Maga ott volt.
Végre leesett a tantusz. Nagyon lassan.
Danny halála fordulópont volt.
A tiéd is az lesz.
Milyen iksz akarná olyan barbár országban felnevelni a gyerekét,
ahol még a miniszterelnök lányát is főbe lövik?
Az ügy fontosabb, mint bármelyik élet.
Kivéve a magáét? A magáé fontosabb?
Callum, fuss!
Sephy, menj! Menj már!
A saját fajtád ellen fordulsz, Jude!
- Jude, gyere! - Callum, fuss!
Sephy!
- Bábá? - Sephy!
Sephy, menj oda hozzá!
- És te mit csinálsz? - Ne velem törődj!
- Hanem a babával. - Nem megy.
Menj már! Kérlek!
Persephone, gyere ide!
Nem tudom, mi a nagyobb büntetés.
Ha megöllek,
vagy ha egész életedet egy nyomorult kis cellában éled le...
a hibádon rágódva!
- Ne! - Persephone!
Mit csinálsz?
Téged próbállak védeni.
Bábá!
Az egész világomat fenyegeted.
Nem!
De.
- Sephy... - Szeretlek.
Ne!
Sephy él, és azt hiszem, biztonságban van.
- Nem értem. - Hol van?
Callummal.
Megpróbáltam megmenteni, de nem tudtam.
Én próbáltam, Jasmine! Tényleg.
Úgy döntött, Callummal marad.
Úgy döntöttek, együtt maradnak.
Szereti őt, Kamal!
Még mindig nem érted?
És terhes a gyerekével.
Mielőtt bármit mondasz,
akárcsak Yarót, őket is segíteni fogom.
Hogy mellém állsz vagy sem, a te dolgod.
Halló!
Mama!
Cal!
De jó hallani a hangodat!
Van híred Jude-ról?
Még nincs, szívem!
Megmentette az életünket.
Majd keres, Cal!
Hol vagy, kicsim?
Nem mondhatom meg. Senkinek.
Biztonságban vagyunk.
Távol mindenkitől.
Madárcsicsergést hallok?
Sephy üdvözöl.
És most?
Tovább menekülünk.
Tovább bujkálunk.
Megölnek téged, ha elkapnak.
Akkor nem kapnak el.
Magyar szöveg: Lippai-Nagy Dóra www.btistudios.com